Už viete kam pôjdete na dovolenku toto leto? 

„Kolo, kolo mlýýýnskééé, za štyri rýýýnskééé..." Ozýva sa falošným hlá- 
skom Romanka z kúpeľne. „Kázala som jej spievať, nech viem, že sa ne- 
topí." Skonštatovala so smiechom Jana a pozrela na pootvorené dvere 
kúpeľne. Do bytu vstúpil Tomáš. Vlastne sa ani nepýtal. Nikdy sa na Ro- 
manku nepýtal. Vždy to bola Janina dcéra a teda pre neho cudzí človek. 
Vedel, že sa Jana všemožne snaží prelomiť tento blok, ale ignoroval to. A ^ 
hotovo... 

skutočné príbehy 

Tomáš si pomaly vyzúval topánky. Mal toho 
za celý deň dosť. Stavbyvedúci sa bojí, že 
nasneží a tak musia robiť nadčasy. 
Jana pred neho postavila teplú polievku. Je 
úžasná kuchárka. Ktovie, možno ide láska naozaj 
cez žalúdok. Pomaly si uchlipoval z polievky a po- 
zoroval Janu v predizbe. So smiechom utierala 
Romanke mokré vlásky a podchvíľou ju bozká- 
vala. Krásny pohľad. Zháčil sa. Napriek tomu 
k malej nič necítil. Bola pre neho malé dievčatko, 
ktoré sa mu občas motá v byte pod nohy. Prečo? 
Nevedel. Videl v nej Janinho bývalého a ten pocit 
neznášal. 

„Tomáš, pozri, toto sme robili v škôlke!" Doniesla 
Romanka na stôl papierové strašidlo. „To treba po- 
staviť do záhrady, aby nám vtáky nepojedli úrodu." 
„...ale my nemáme záhradu." Pozrel na ňu Tomáš 
prísne. 

„To, akože. Vieš?!" Rozosmiala sa. „Zatiaľ ho dám 
do kvetináča." Povedalo dievčatko rozhodne 
a rozbehlo sa do obývačky. 
Tomáš pokračoval v jedle. „Urobila ho pre teba. 
Povedala?" Prisadla si k nemu Jana. 
„Janka, neskúšaj, túto tému máme uzatvorenú, 
alebo?!" Bez prerušenia jedol ďalej. Jana smutne 
pokývala hlavou a chytila ho za ruku. Čakala, že 
sa na ňu pozrie, ale on hľadel pred seba. Roz- 
hodne ako vždy. 

Žili už spolu takmer rok v spoločnej domácnosti. 
Tomáš bol ten, ktorý to navrhol a Jana vďačne pri- 
jala. Jeho byt bol dostatočne velký pre všetkých. Aj 
aby si nezavadzali. Hneď na začiatku Janu upo- 
zornil, že Romanke otca hrať nemieni. Lenže, to 
sú ženy. Poznajú skutočnosť a napriek tomu dú- 
fajú v čosi iné. Vedel to. Jana nebola prvá žena 
v jeho živote. Nikdy nevedel byť sám. 
Janu poznal dlho. Bola sestričkou u jeho závod- 
ného lekára. Toto drobné žieňa plné energie mu 
vždy imponovalo. Raz jej dokonca odpadol pri od- 
bere krvi. Prebral ho až jej zvonivý smiech, ktorý 
sa rozliehal po ambulancii. On stokilový chlap 
a taká padavka... To samozrejme nepovedala, ale 
jej smiech vysvetlbval všetko. Odvtedy sa vždy za- 
hanbil, keď ju stretol. A ona? Vždy sa smiala. 
Vlastne až na obdobie, keď bola tehotná. Ani ne- 
vedel, že je vydatá. Nikdy o nej nevedel viac. Ví- 
daval ju ako s malým bruškom opatrne nastupuje 
do autobusu. Dokonca ju raz stretol na nákupe v 
supermarkete. Ťahala ťažké igelitky a jej pohľad 
nevyzeral šťastne. Neskôr o nej chlapi na stavbe 
hovorili, že si vzala nejakého darebáka. To sa 
stáva. 

Vyložil si nohy na stolík a zapol televíziu. 
„Môžem pozerať s tebou?" Opýtala sa Ro- 
manka odo dverí. Mikol ramenom. Ani ne- 
pocítil, že vyliezla na sedačku. Sadla si 
k operadlu a schúlila sa do klbka. Kútikom 
oka na ňu pozrel. Držala v rukách malého 
škaredého macíka a pritláčala si ho ku ko- 
lenám. 

„Mala by si ísť spať, je neskoro." Povedal 
tvrdo. „Iba chvílbčku, mamička sa sprchuje 
a potom ma pôjde uložiť." Ozvalo sa ne- 
smelo z kúta sedačky. 
Tomáš ťažko vydýchol a ďalej pozeral tele- 
vízor. 

„Ty ma nemáš rád?" Spýtala sa Romanka 
nečakane. Tomáš ztuhol. Takú priamu 
otázku nikdy nečakal. „Lebo, ja ťa mám..." 
Dodalo dievčatko. Odrazu sa ozval Janin 
hlas z izby. „Spať!" Zakričala. 
Romanka sa rýchlo vzpriamila na sedačke 
a podišla k Tomášovi. „Mamičke to nehovor, 
hnevala by sa na mňa." Zoskočila a pri dve- 
rách a ešte otočila: „Dobrú..." 
Tomášovi sa zovrel žalúdok. „Taký malý čer- 
vík." Povedal ticho, ale po chvíli sa neučito 
usmial. 

Pred dvoma rokmi stretol Tomáš Janu na 
plese stavbárov. Mala dlhé čierne šaty a vy- 
zerala ešte drobnejšie a zranitelhejšie ako 
inokedy. Aj by ju pozval tancovať, ale bol 
tam vtedy s jednou žiarlivou kravou, ktorá 
mu už dlhšie liezla na nervy a pri každej prí- 
ležitosti robila scény. Nechcel to riskovať. 
Iba sa pozdravili a Jana sa opäť pri pohľade 
na neho začala smiať. „Pre vás budem asi 
stále ten slaboch, ktorý sa bojí injekcií, že?!" 
Neodpovedala, len sa smiala. Vtedy už bola 
sama. Vedel to. Celé mesto to vedelo. Jej 
muž pod vplyvom alkoholu vletel autom do 
autobusovej zastávky. Zabil seba a aj dve 
dievčatá, ktoré tam stáli. Šli z diskotéky. 
Nikomu nebolo divné, že Jana nikdy necho- 
dila v čiernorrL Každý vedel, že to bolo pre 
ňu uláhčenie. Škoda len tých dvoch dievčat. 
A tak šiel čas... Opäť sa stretli. Opäť v am- 
bulancii, opäť odpadol a opäť ho prebral jej 
smiech. Odvtedy sú spolu. A Romanka 
s nimi. Janu má rád, velmi a dievča? Do- 
stane všetko, čo potrebuje. 

„Mamička spadla!" Dobehla do obývačky vy- 
lákaná Romanka. „Dala mi dobrú noc, vstala 

a... Spadla." Tomáš prekvapene vyskočil. 
Odrazu šlo všetko velini rýchlo: Ležiaca 
Jana na zemi, volanie záchranky, cesta do 
nemocnice... Akoby zlý film. Ani si neuvedo- 
mil, že je malá stále pri ňom. V pyžamku 
a papučkách sedela na velkej studenej la- 
vici. Vyplašená s tým škaredým mackom na 
rukách. Nevnímal ju. Pozeral na dvere prijí- 
macej ambulancie a nerózne sa prechádzal. 
„Pán Rožňavský?" Vyšla sestrička na 
chodbu a pozrela jeho smerom. „Volný... To 
je moja priatelka." Prehovoril nesmelým hla- 
som. Sestrička kývla hlavou a ukázala, že ju 
má nasledovať. Romanka sa pohla ako tieň 
za ním. 

„Necháme si ju ešte na pozorovanie, ale zdá 
sa, že šlo o drobný kolaps. To sa na začiatku 
tehotenstva stáva..." Hovoril mladý lekár 
monotónnym hlasom a písal pri tom čosi do 
počítača. Tomáš zmeravel. „Tehotná?" Od- 
razu sa mu začalo ťažko dýchať a v ušiach 
počul divný šum. 

„Tomáš!" Počul hlas Romanky z dialky. 
Otvoril oči. Ležal na lehátku v ambulancii 
a Romanka ho jemne pichala do boku. „Čo 
bude teraz? Čo je s mamičkou? A s tebou?" 
Rozplakala sa. „Poďme domov, nechcem tu 
byť." 

Tomáš sa ťarbavo posadil. Romanka na 
neho pozerala uplakanými očami. Jednou 
rukou ju chytil pod pazuchu a posadil si ju 
na kolená. Prekvapene otvorila ústa. 
„Som v poriadku a Jana, v mamička, tiež." Po- 
škriabal sa na zátylku. „Čakáme bábätko. Ty 
možno sestričku, alebo bračeka a ja... 
Dcéru, alebo syna." 

„Mamička má mňa!" Pozrela na neho bez- 
radne. Tomáš sa pousmial a potiahol ju za 
nos. „A to je dobre..." Bol to ten najdlhší roz- 
hovor, ktorý kedy s Romankou viedol. 
Keď odchádzali z nemocnice Tomáš niesol 
Romanku na rukách zabalenú v jeho obrov- 
skej bunde. „Prečo si sa neobliekla? Vonku 
je zima!" 

„Bála som sa, že ma nepočkáš..." Odpove- 
dalo dievčatko. 

Tomáš pokýval hlavou. „Dospelí občas robia 
divné veci." Dodal ticho. Romanka si oprela 
hlavu o jeho velké rameno a zatvorila oči. 
Tomáš ju pevnejšie chytil a vykročil smerom 
k autu. „A, mám ťa rád..." 

Ako v rozprávka 

do Čiech prišla 




Okraj malého mesta na západe Čiech. 
Bežné socialistické sídlisko. Marta míňa 
svoj činžiak a zaparkuje svoju Marišku, 
ako nežne nazvala svoje malé zelené autíčko 
až za roh, aspoň dvesto metrov ďalej. Komplex! 
Čo keby náhodou niekto zo susedov z okna 
videl, že má pri parkovaní problémy s cúvaním? 
Leje ako z krhly. Vystúpi z auta, vyberie nákup 
a otvorí dáždnik. Cupitá s nákupom a keď odo- 
myká bránu, mimovolhe sa usmeje. Ako človek, 
ktorému zíde na um, že dnes bol fajn deň, že 
má zo seba dobrý pocit. 



Doma je tak, ako si nechala ráno, keď odchá- 
dzala do školy. Poriadok. Cez týždeň nezvykne 
doma jedávať. Ráno káva v zborovni, obed 
v družine s deťmi. Umývačka riadu pauzuje celé 
dni, iba cez víkend ju spustí. Teraz si natrie 
chlieb s domácou masťou, čo si priviezla od ro- 
dičov z východu a posype mladou cibulkou. 
Jedlo, ktoré vonia detstvom. Odkedy v byte žije 
sama, neunúva sa s teplými večerami. A dnes, 
keďže má zo seba dobrý pocit, mierne zhreší. 
Vytiahne si z chladničky plechovku piva. Chlieb 
ním pomaly zapíja a pred očami zasa beží ten 

film z čias nie až tak dávno minulých, keď tu 
bolo rušno takto v podvečer, keď ešte žil Radek 
a ich syn Radeček bol malý, potom väčší až do- 
spelý a kuchyňa rozvoniavala čerstvou teplou 
večerou. 

Film pokračuje. Kulturák vo východoslovenskej 
dedine praskal vo švíkoch, stoly sa prehýbali 
pod svadobnými dobrotami, kapela vyhrávala a 
mladá učitelka tretiačikov, nevesta Marta žiarila 
šťastím. Ale aj tak po očku pozorovala Radkovu 
rodinu, či sú spokojní, či sa dobre bavia. Lebo 
pichľavé vety, ktoré dokážu poriadne bodnúť, 
len tak ľahko sa z pamäti nevytratia. Na prvej 
návšteve v jeho famílii, keď ju Radek predsta- 
voval, boli všetci zdvorilo zdržanliví, žiadne 
emócie, nijaká radosť a keď k nim zavítala akási 
zvedavá tetka, jeho mama ju predstavila slo- 
vami, tak to bude naše snacha, bohužel Slo- 
venka! Vtedy sa Marta usmiala a zachraňovala 
napätú situáciu, dúfam, že to nie je telesná 
vada! No vyžeňte také slová z hlavy! 
Ale českí hostia sa bavili, jedli, pili, tancovali, tak 
Marta dúfala, že sa jej rodina pohostinnosťou 
dobre zapísala a napokon, žiť bude s Radkom, 
nie s nimi. A zdalo sa, že Radek, jej manžel, si 
s východniarmi, najmä s jej otcom skvele rozu- 
mie. 

S Radkom sa stretli na eroháckej dovolenke 
v Tatrách, zalúbili sa a jeho, napriek velkej 
vzdialenosti husté návštevy na Slovensku roz- 
vinuli vzťah až do vydarenej východniarskej 
svadby. A pravda, nevedeli to všetci o Martinej 
gravidite. Budúcnosť ?Radek si pravdaže život 
na východe nevedel predstaviť a tak bolo jasné, 
že sťahovať sa bude učitelka Marta, len čo do- 
vŕši tento školský rok. Žiadne strachy! Nejaké 
miesto sa tam pre ňu nájde, zatiaľ budú v Rad- 
kovej detskej izbe, veď je jedináčik a časom 
bude aj nejaký byt, neboj sa, láska, všetko bude 
dobré! 

Kto by sa bál, keď má svadbu a miluje?! Aj keď 
vo svokriných očiach veľa náklonnosti Marta 
nepobadala. 

Radeček sa narodil na Slovensku na konci 
prázdnin. Udalosť v rodine. Prvé vnúča na jed- 
nej i druhej strane. Marta bola nadmieru 
úzkostlivá mladá mamička, stále v napätí, aby 



niečo zle neurobila, aby iní niečo zlé neurobili 
a Radek stovky kilometrov ďaleko, aj keď do- 
cestoval ako pyšný tatko každý týždeň. Česká 
babička s deduškom už takú dlhú cestu neme- 
rali, veď videli fotografie a o pár mesiacov bude 
mladá rodinka pokope v západných Čechách, 
potom si ho užijú až-až! Dobre, dobre, veď 
Marta zasa až tak netúžila vidieť tie prísne zo- 
vreté pery a pichlávý, povýšenecký pohlád Rad- 
kovej matky, ale predsa sa jej dotklo, že netúžia 
vidieť svoje prvorodené vnúča, A možno som 
iba precitlivená, uspokojovala sama seba a roz- 
hodla sa, že nebude svoje pochybnosti riešiť 
počas Radkovej návštevy, lebo zacítila jeho až 
prílišnú oddanosť k matke a vždy ho iba pod- 
ráždila. Už sa tak netešila na ich spoločný ro- 
dinný život každodenný. Veď budú bývať 
v detskej izbe, v jednom byte s nimi. Martu chy- 
tala pri tých predstavách žalúdočná nervozita. 
Budem tam vedieť správne dýchať?! 
Naši sú diabli, to boli prvé slová Martinho manžela 
pri jednej z návštev. A veru poskočila si od radosti 
aj Marta. Skrátka, svokrovci zohnali pre mladých 
garsónku, lebo áno, mladí majú byť sami a oni už 
majú svoje roky, potrebujú svoj pokoj, malé dieťa 
v byte, to už skrátka... Nno! Marta si síce poskočila 
radosťou, ale zasa ju pichlo. Radeček je u druhých 
starých rodičov od narodenia už sedem mesiacov 
a nikomu neprekáža, všetci sú z neho nadšení, 
ale... Dobre, nie sme všetci rovnakí, Radek gar- 
sónku vymaluje, kúpia nejaký nábytok a hurá, 
hurá, Martin brat Ondro ich odvezie na druhý ko- 
niec republiky. 

Na dušu jej zasadol akýsi podivný smútok. Toto 
je život, o akom snívala v bláznivých dievčen- 
ských snoch? Dvadsať metrov štvorcových 
v ošarpanom činžiaku, Radek celé dni v práci 
a malý pravdaže, ten áno, toho nadovšetko mi- 
luje. Počas povinných návštev u svokrovcov asi 
neprejavovala dosť nadšenia z toho, čo všetko 
im oni zabezpečili a ako ona, tá z toho zapadá- 
kova ku všetkému ľahko prišla. Dusno, dusno, 
dusno! Samozrejme, že sa snažila hovoriť po 
česky, veď sa chce vrátiť ku svojej profesii, aj 
keď.. .Keby vyštudovala niečo iné, adaptácia by 
bola jednoduchšia, ale školstvo je iná parketa 
.Veď áno, vie, bude si musieť urobiť nejaké skú- 
šky z češtiny, ale momentálne aj tak nie sú na 
školách volhé miesta, tak jej povedali, keď sa 
o možnostiach bola len tak nezáväzne informo- ► 

vať. Nebuď hysterická, zahriakol ju Radek, máš 
malého a časom sa všetko utrasie. 
Veď to! Časom! Radeček by už mohol ísť do ja- 
siel a ona by sa mohla zamestnať niekde v ob- 
chode, alebo ako upratovačka. Tak to Radek 
očervenel. On má svoje postavenie v závode 
a jeho krásna manželka má robiť upratovačku?! 
Má sa starať o malého, žiadne jasle a zdoko- 
nalbvať sa v češtine, hovoriť čo najviac. Marta 
sa v duchu zasmiala. A s kým?! Veď si už pri- 
padá trápna, ako sa kdekomu prihovára, ona 
s komunikáciou nikdy nemala problémy, ale tu 
je to akosi zložitejšie. Áno, áno, sama pred 
sebou si môže priznať, neskutočne jej chýba 
domov, mama, kamarátky, škola, decká... 
Pravda! Ale tu je jej nová rodina. Manžel a syn. 
Ale podivný smútok sa nechce vytratiť. 

Radečkovi zapálili na torte dve sviečky, prices- 
tovali aj Martini rodičia z východu, ubytovala ich 
v lacnom penzióne, svokrovci sa neponúkli 
a bolo to tak vlastne lepšie. Otec nerád veci, 
keď nejdú od srdca. A vždy radšej dáva, ako pri- 
jíma. V kufri starej škodovky priviezli za vagón 
poživne. 

Za tri dni sa vybláznili s vnukom a Martuška, si 
nejaká pochudnutá, trápi ťa niečo? Ocko, 
všetko je ako má byť, len vy mi tu chýbate 
a práca, tá mi pravdaže chýba. Ale čo nevidieť 
mám skúšky z češtiny a potom sa to azda roz- 
behne... 

A potom udalosti nabrali rýchly spád, dva 
týždne po narodeninových oslavách učitelka 
Marta úspešne zvládla skúšku z češtiny, veď ju 
aj mamka upozornila, že jej slovenčina chytá 
český prízvuk, Marta sa naozaj snažila. 
Na odbore školstva jej dali nádej, od septembra 
sa uvolhí miesto v menšej škole na kraji mesta, 
pravda, nie učitelka, ale vychovávatelka v dru- 
žine. Jasné, beriem, Marta pred úradníčkami 
nedokázala skrývať radosť, konečne, ko- 
nečne... 

A Radkovi vo fabrike prjslúbili podnikový byt, tri 
plus jedna, ako sa v Čechách hovorí. Aj ona 
bude mať príjem, Radeček pôjde do škôlky, zo- 
berú si pôžičku, aj otec čosi naznačil, že po- 
môžu, keď sa budú zariaďovať, skrátka, svet sa 
dal vidieť ako gombička. Ale to iba vtedy, keď 
sa snažila nemyslieť na tie, ako sa vraví, so- 
ciálne vzťahy. Keď ich svokrovci občas, ale sku- 
točne iba občas pozvali na nedelhý obed, Marta 

vždy mala pocit piateho kolesa pri voze. Radek 
bol vždy schudnutý, varíte si doma vôbec, 
musíš Marta dbať, aby mal každý deň teplú ve- 
čeru, tak bol zvyknutý z domu a on ťažko pra- 
cuje, večer potrebuje pokoj a oddych, nervov 
má dosť na pracovisku! 

Čo už. Prísne stisnuté pery a pichľavé oči iné 
nebudú, nevšímaj si to, nabádal Martu vnútorný 
hlas. Ale vie to človeka dožrať, najmä ak bol 
Radek alergický na akúkolvek jemnulinkú Mar- 
tinu námietku. Ale keď budú bývať v tri plus 
jedna a ona pôjde každý deň do práce, to bude 
iný život. 

S väčšinou báb si v zborovni sadla. Ani nie je 
poznať, že čeština nie je tvoj materinský jazyk! 
Marte narástli krídla. Dokázala sa smiať nie iba 
pri svojom krásnom synčekovi. Aj decká si ju 
oblúbili. Študovala všelijaké veci o mimoškol- 
skej výchove, kadečo ich naučila vyrábať, 
dbala, aby sa v družine nenudili a dosť s nimi aj 
športovala na malom ihrisku, najväčšou odme- 
nou pre ňu bolo, keď začula od detí, po ktoré si 
prišli rodičia, ešte chvílku, ešte nechcem ísť 
domov... Vy to stými deťmi viete, ušlo sa jej po- 
chvaly aj od rodičov. Komu by po takom peda- 
gogickom pôste srdce nezaplesalo. 
A byt!!! Úžas! Záclonky, koberčeky, lustríky, se- 
dačka, spálňa, všetko nové. 
Otec sa plesol po vrecku, ale pôžička bola aj tak 
nutná. Marta sa v byte cítila ako hradná pani. 
Manžel pravda rozvinul svoju vrodenú šetrnosť, 
najradšej by ich s malým vysťahoval do nejakej 
fiktívnej letnej kuchyne, aké bývali pri domoch 
na dedinách, aby sa tie nové veci neničili, ale to 
sa dalo vydržať. Menej už to, keď považoval za 
zbytočne vyhodené peniaze každú novú 
handru, ktorú si Marta na seba kúpila. A ona 
teda rozhadzovačná nebola, ale veď do školy 
nemôže chodiť ako chudera! 
Asi takto má vyzerať normálny rodinný život, 
presviedčala samu seba. Na východ sa dostali 
maximálne raz do roka. Taká dialka, auto sa 
zbytočne ničí. Aj keď sa vždy vracali s plným 
kufrom potravín. Nehládiac na balíky, ktoré cho- 
dili pravidelne každý mesiac. Na kuchyni doká- 
zali ušetriť, hoci Radkovi to bolo stále málo. 
A nie raz z proviantu odniesol na rodičovskú 
adresu. A vždy to bolo bez hoci zdvorilostnej 
odozvy. 

Svokra ma neznáša, povedala babám v škole. ► 

www.BRATISLAVCANKA.sk 



skutočné príbehy 



Každá pridala nejakú story s tou svojou, ale 
Marta si pomyslela, že je aj tak na tom najhor- 
šie. Ale už sa nectila ako cudzinka. Mala sa 
s kým porozprávať, aj na kávu zájsť, baby boli 
super, baby boli výhra! Áno, už sa dalo žiť! 

Film treba skrátiť, povedala si Marta v duchu. 
Zabudla, že dávno začal v televízii jej oblúbený 
seriál. Ale napokon, tridsaťštyri rokov manžel- 
stva, to sa nazbiera spomienok. Pekných, aj 
menej pekných. 

Niežeby nikdy nepomyslela na rozvod, najmä 
keď Radek s pribúdajúcimi rokmi väčšinu svojej 
lásky presmeroval od nej a syna na svoju 
mamu. Nie, vtedy ešte nepotrebovala starostli- 
vosť, ale stačilo, že piskla a on bežal. Ale aj na 
to sa dá zvyknúť. 

Tolko sa toho udialo. Radeček doštudoval, pri- 
budli vrásky, aj šediny sa objavili, aj republika 
sa rozdelila a Marta potrebovala prejsť colnicou, 
keď cestovala na východ. Božemôj, zrazu ako 
cudzinka vo vlastnej domovine. Ale úplne naj- 
horšie, ochorel Radek, spočiatku to vyzeralo ná- 
dejne, ale potom choroba začala nadobúdať 
grády. 

Nie, na toto nechce spomínať, boli to úplne naj- 
horšie mesiace jej života, hoci sa ich vzťah vy- 
čistil a opeknel. Robila, čo sa dalo, hľadala 
kontakty na medicínskych odborníkov, zháňala 
lieky aj alternatívne, ale... Stala sa vdovou 
a pripadalo jej to nenáležité a nespravodlivé, 
hoci prognózy choroby ju mohli na tento stav 
pripraviť. 

Pekne sa to vraví, že život musí ísť ďalej. Veď 
aj išiel. Radkova rodina sa úplne odcudzila, 
ona so synom prestala pre nich existovať. 
Možno si svokra aj myslí, že ona, Marta ho za- 
bila. Nechce po tom pátrať. Ale že ignorovala aj 
svadbu svojho jediného vnuka, to jej neodpustí. 
A ďalší gól. Radeček so svojou rodinou sa vy- 
sťahoval do Kanady. Napokon, má právo hlá- 
dať a nachádzať svoje šťastie, aj keď to velhni 
bolí. Mami, na dôchodok prídeš za nami! Pa- 
nebože! Do lietadla by nesadla ani za živý svet. 
A tak je tu sama. Baby v škole sú stále fajn, aj 
keď v kvapku pozmenenej zostave, ale, každá 
ma svoju rodinu, svoje deti a aj vnúčatá, do ta- 
kého priestoru sa ťažko vojde ona so svojím 
volhým časom. Keby aspoň domov bolo bliž- 
šie, keď už aj tie colnice dávno zmizli. 
Ale dnes bol super deň. Bála sa ho, ale vy- 

hrala! 

Ona, družinárka! Možno to bola clivota, lútosť 
za rodnou rečou i fakt, že české deti už sloven- 
čine vlastne nerozumejú. Skrsol v nej nápad, že 
v rámci družiny každý deň prečíta deťom slo- 
venskú rozprávku, dnes bola od Pavla Dobšin- 
ského a hoci sa deti na niektorých krkolomných 
starosvetsky znejúcich slovách aj zasmiali a pý- 
tali si vysvetlenie, vlastne sedeli tichučko ako 
myšky, povedali, že sa tešia na tú zajtrajšiu! 
Zakúsiť radosť samej zo seba je úžasná vec. 
A kým pôjde do dôchodku, prečíta rozprávok 
a rozprávok. 

HILDA GÁBRIŠOVÁ ä. 




PODRAVKA VÁM SERVÍRUJE SPAGHETTl! 

Podravka Spaghetti sú vyrobené zo 100% du- 
rum, tvrdej pšenice - semoliny, ktorá dodáva 
cestovinám krásnu žltú farbu ale aj pevnosť 
a vynikajúcu chuť. Pripravte si tie najlepšie 
mediteránske jedlá a preneste chuť Stredo- 
moria na váš tanier. Okrem špagiet si môžete 
vybrať aj z rôznych iných tvarov, ako motý- 
liky, špirálky, rúrky či trojfarebné cestoviny. 
Odporúčaná cena: 1,19 €/500g. 
Súťažte s Podravkou! Kúpte 
akýkoľvek výrobok od Podravky 
a hrajte o luxusnú dovolenku 
v Chorvátsku pre dvoch, 
aparáty Nikon, tablety Lenc 
vo a 50 ďalších cien! 
Viac info na 
www.podravka.sk 
a F B Podravka 
Slovensko. 





zdravie 



Viete správne 

zatočiť s kliešťom? 



Asi každý má svoj zaručený spôsob ako sa 
zbaviť kliešťa. Zamysleli ste sa ale niekedy 
nad tým, že možno práve ten váš nemusí byť 
najbezpečnejší? Ak sa vám ich podarilo v ži- 
vote odstrániť už niekoľko a bez kompliká- 
cií, možno sa na vás len usmialo štastie 
a nemali ste tú česť s infikovaným kliešťom. 
Preto skôr než sa vyberiete do prírody, ne- 
zabúdajte na prevenciu a ak si vás kliešť aj 
tak nájde, dbajte na rady odborníkov a vy- 
berajte ho správne. 

Infikovaný kliešť môže na človeka preniesť 
rôzne závažné ochorenia, ako kliešťovú ence- 
falitídu, lymskú boreliózu či anaplazmózu. Dô- 
ležité je predovšetkým zabrániť prisatiu kliešťa, 
či už nosením vhodného oblečenia a obuvi do 
prírody alebo používaním repelentov. Nič však 
nedokáže zaručiť, že sa vám kliešť nedostane 
pod kožu a preto by ste mali zvážiť aj očkovanie 
proti kliešťovej encefalitíde, ktorá sa ako jediná 
z vyššie uvedených ochorení nedá liečiť. Pokiaľ 
ste očkovanie nestihli, lekár vám ho môže od- 
poručiť v zrýchlenej schéme. Dostatočnú 
ochranu by vám tak už v tejto sezóne mali za- 
bezpečiť dve dávky vakcíny. Následne je po- 
trebné absolvovať ešte tretiu dávku základnej 
očkovacej schémy podľa pokynov vášho lekára. 





10 



Očkovanie proti kliešťovej encefalitíde vás 
ochráni najbližšie 3 roky, potom sa odporúča 
preočkovanie prvou posilňovacou dávkou vak- 
cíny a potom každých 5 rokov (každé 3 roky 
u osôb nad 60 rokov). 

„Po návrate z prírody si vždy skontrolujte nielen 
celé telo, ale aj šatstvo. Ak sa vám podarí nájsť 
ešte neprisatého kliešťa alebo ste si kliešťa 
práve odstránili, okamžite ho zlikvidujte. Nará- 
bajte s ním však opatrne, nakolko môže byť in- 
fikovaný. Kliešte sú velmi odolné a preto sa za 
najúčinnejší spôsob považuje, spáliť ho," vy- 
svetluje doc. MVDr. Branislav Peťko, DrSc., ria- 
diteľ Parazitologického ústavu Slovenskej 
akadémie vied. 



„Kliešť sa najláhšie odstraňuje krátko po pri- 
satí, približne do dvoch hodín od prichyte- 
nia na kožu alebo až v štádiu, kedy je napitý 
krvou. Čím dlhšie ostáva infikovaný kliešť 
prisatý, tým vyššie je riziko prenosu ocho- 
renia a preto ho treba odstrániť čo najskôr," 
upozorňuje MUDr. Mária Avdičová, PhD., 
vedúca Odboru epidemiológie Regionál- 
neho úradu verejného zdravotníctva v Ban- 
skej Bystrici a dodáva: „Kliešťa uchopte čo 
najbližšie pri koži, ak sa dá za tvrdú hla- 
vičku. Pomaly ním kývajte zo strany na 
stranu a keď sa uvolhí, vytiahnite ho. 
Ideálne je používať špeciálne umelohmotné 
pinzety, ktoré zabraňujú mechanickému po- 
škodeniu kliešťa. Ranu vždy vydezinfikujte." 

www.BRATISLAVCANKA.sk 



